NASTAVA u svim školama i fakultetima na području Federacije BiH od sutra će biti obustavljena na dva tjedna zbog epidemije koronavirusa. Osim toga, obustavljene su predstave u kazalištima, ali i mnogi sportski događaji.

Federalni ministar zdravstva Vjekoslav Mandić kazao je na konferenciji za novinare Kriznog štaba FBiH da će dati preporuke da se na dva tjedna obustavi nastava u osnovnim i srednjim školama te na fakultetima.

Vijeće roditelja Kantona Sarajevo već ranije je zatražilo da se nastava odvija online putem kao preventivna mjera u narednom periodu, piše Klix.

Republika Srpska još je jučer donijela odluku da se obustavi nastava na 21 dan.

Na području Federacije BiH trenutno je 380 osoba pod zdravstvenim nadzorom.

Tekst se nastavlja ispod oglasa

U BiH je zabilježeno sedam slučajeva koronavirusa.

Želite li momentalno primiti obavijest o svakom objavljenom članku vezanom uz koronavirus instalirajte Index.me aplikaciju i pretplatite se besplatno na tag: koronavirus

Index.me aplikaciju za android besplatno možete preuzeti na ovom linku, dok iPhone aplikaciju možete preuzeti ovdje.